消費者委員會 (香港)

消費者委員會係香港嘅法定機構之一，喺1974年4月根據《消費者委員會條例》成立，負責維護消費者嘅權益、加強消費者自我保護能力嘅責任。「消費者」包括購買貨品同服務、買入、抵押同承租不動產嘅人。消費者委員會經費主要來自政府資助，大約6%收入來自出版刊物之類。

職能
根據《消費者委員會條例》，消費者委員會嘅工作包括：
搜集、接收同傳遞有關貨品、服務同不動產嘅信息；
接收同審查貨品同服務嘅消費者投訴、同埋不動產嘅購買人、按揭人同承租人嘅投訴，並向佢哋提供意見；
根據所得到嘅資料採取相應行動，包括向政府或任何公職人員提供意見；
鼓勵商業同專業團體制訂工作守則，規管屬下會員嘅活動；
承擔任何經由行政長官會同行政會議審批嘅其它職能。

主要工作
調停消費者與經營者嘅糾紛
提供產品質素同安全嘅資訊
搜集服務行業同消費品嘅市場資訊
推廣可持續消費
提倡最佳營商手法同公平競爭
發布消費信息
加強消費者嘅自我保護能力
消費者「代言人」嘅角色同聯繫網絡
加強法律權益保障
消費者訴訟基金

成員
歷任主席
 簡悅強爵士
 羅桂祥博士
 何耀棣先生
 周梁淑怡女士
 李柱銘資深大律師
 陳坤耀教授
 胡紅玉女士
 陳志輝教授
 陳家強教授
 張炳良教授
 黃玉山教授
 林定國資深大律師

歷任總幹事
 張綠萍
 陳黃穗
 劉燕卿
 黃鳳嫺

選擇月刊

消費者委員會

香港公營機構
香港法定機構